OpenLLM-France/wikimedia huggingface dataset:
# Coregonus maxillaris

Coregonus maxillaris és una espècie de peix de la família dels salmònids i de l'ordre dels salmoniformes.

## Alimentació

Menja invertebrats bentònics, especialment mol·luscs i larves d'insectes.

## Distribució geogràfica

Es troba a Europa: Suècia.

## Referències

* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.
* ↑ FishBase (anglès)
* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Günther, A. 1866. Catalogue of fishes in the British Museum. Catalogue of the Physostomi, containing the families Salmonidae, Percopsidae, Galaxidae, Mormyridae, Gymnarchidae, Esocidae, Umbridae, Scombresocidae, Cyprinodontidae, in the collection of the British Museum. Cat. Fishes v. 6: i-xv + 1-368.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Kottelat, M. 1997. European freshwater fishes. Biologia 52, Suppl. 5:1-271.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Svärdson, G., 1979. Speciation of Scandinavian Coregonus.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* «Coregonus maxillaris». Catalogue of Life. (anglès) (anglès)
# Leonid Krasnov

Leonid Krasnov (en rus Леонид Краснов) (Leningrad, 24 de gener de 1988) és un ciclista rus. Ha combinat el ciclisme en pista amb la carretera.

## Palmarès en ruta

* 2008
** Vencedor d'una etapa de la Volta a Zamora
** Vencedor d'una etapa de la Volta a Palència
* 2012
** Vencedor d'una etapa del Gran Premi de Sotxi
** Vencedor d'una etapa de la Volta a la Xina II
** Vencedor d'una etapa del Tour de Hainan
* 2013
** Vencedor d'una etapa de la Volta a Estònia
* 2013
** 1r al Gran Premi de Moscou

## Palmarès en pista
### Resultats a la Copa del Món

* 2008-2009
** 1r a Cali, en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Javier Atutxa

Javier Atutxa Olabarri (Getxo, 26 de desembre de 1937 - Bilbao, 7 d'agost de 2013) va ser un polític basc. Va fer tota la seva carrera al Partit Nacionalista Basc.
Entre 1988-1992 i 1996-2000 va ocupar la presidència de la BBB, i després també a la direcció de l'EBB. La filla d'Itxaso Atutxa és la presidenta de BBB. De professió era capità de marina mercant.

## Referències

* ↑ «Fallece Javier Atutxa, presidente del BBB del PNV entre 1988 y 1992 y 1996 y 2000» (en basc). Egunkaria, 2013.
* ↑ «Gaur egingo dute Javier Atutxaren aldeko hileta» (en basc). Berria.eus. [Consulta: 2024].
# Abar (reina)

Abar, Abiru o Ibaru (J b3 rw) va ser una reina nubia del Regne de Cuix i de la dinastia XXV d'Egipte. És coneguda per una sèrie d'esteles trobades al Sudan i Egipte. Les seves aparicions la marquen com la neboda del rei Alara de Núbia, casada amb el rei Piankhi i mare del rei Taharqa.

## Biografia

Coneixem a Abar, una reina nubia del Regne de Cuix, gràcies a una estela (Estela V) trobada a Kawa (Sudan) que registra que el seu pare la va fer intèrpret de sistre al temple. També apareix en una escena similar a Gebel Barkal, on apareix darrere del seu fill Taharqa, i en una estela de Tanis, a Egipte. Una altra aparició d'Abar és al temple d'Amon a Sanam, Sudan.
Abar en jeroglífic :
Els registres d'Abar representen el registre més antic del poder de reines al Regne de Cuix.
Abar era la mare del rei Taharqa i estava casada amb el rei Piankhi, primer faraó de la Dinastia XXV d'Egipte. Era neboda del rei Alara de Núbia (la filla de la seva germana). Va estar separada del seu fill, Taharqa, durant un llarg període de temps i quan es van retrobar altre cop hi va haver molta alegria perquè ja s'havia convertit en faraó. Aquesta podria ser una referència simbòlica a la separació del déu egipci Isis i el seu fill Horus, que es van reunir en circumstàncies similars. Una teoria alternativa és que la separació de mare i fill era una tradició a la cultura Cuixita.
Reisner va proposar que podria haver estat enterrada a Nuri, a la tomba 35. Tanmateix, Aidan Mark Dodson, Dyan Hilton i Wolfram Grajetzki s'inclinen més cap a la piràmide KU53 d'Al-Kurru.

## Títols

Va tenir diversos títols:
* Mare del Rei (mwt niswt)
* Germana del Rei (snt niswt)
* Mestressa de les terres estrangeres (nbt kh3swt)
* Senyora de l'Alt i Baix Egipte (hnwt Sma'w mhw)
* Gran Senyora de les Dues Terres (wrt nbt t3wy)
* Noble Dama (iryt p't)
* Gran de lloances (wrt hzwt)
* Dolça d'amor (bnrt mrwt)

## Referències

* 1 2 3 4 Dodson i Hilton, 2004, p. 234–240.
* 1 2 3 Grajetski, 2005, p. 88.
* 1 2 3 Akyeampong i Gates, 2012, p. 4-5.
* ↑ Dunham i Laming Macadam, 1949, p. 139-149.

## Bibliografia

* Akyeampong, Emmanuel Kwaku; Gates, Henry Louis. Dictionary of African Biography (en anglès). 6. Oxford: Oxford University Press, 2012. ISBN 978-0-195382-075.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Dunham, Dows; Laming Macadam, M. F. «Names and Relationships of the Royal Family of Napata». The Journal of Egyptian Archaeology, 35, 1949, pàg. 139-149.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
# Eutiquio Timoté

Eutiquio Timoté (Coyaima, 1890 - Ortega, 1967) fou un polític i sindicalista indígena colombià, membre de l'ètnia dels pijaos, del Tolima, i militant del Partit Comunista Colombià en els anys 30, sent el primer comunista a presentar-se a uns comicis a Colòmbia, i el primer indígena a fer una candidatura presidencial.
Va ser candidat pels comunistes en les eleccions presidencials de 1934, on va ser vençut per amplíssima diferència pel Partit Liberal i el seu candidat, Alfonso López Pumarejo, qui va guanyar sense rival. Acabada la seva candidatura va tornar a les labors agrícoles, fins a la seva mort en 1967, on va morir oblidat i malalt.

## Biografia

Timoté va néixer al resguardo pijao de Coyaima, en Tolima, en 1890.
En la seva joventut es va fer amic de Quintín Lame, líder indígena caucà, qui pel seu activisme polític va ser diverses vegades empresonat per les autoritats.

### Candidatura presidencial

El 6 de gener de 1934, Timoté va ser postulat de manera simbòlica pel Partit Comunista Colombià com el seu candidat a la presidència de la república, camb l'indígena pijao José Gonzálo Sánchez com a fórmula vicepresidencial. Es parla d'una candidatura simbòlica perquè el potencial electoral dels comunistes era nul, i aquests preferien secundar obertament la causa liberal.
El desastrós resultat però no va ser una sorpresa: El candidat liberal Alfonso López Pumarejo, triat pel Directori Liberal per succeir en el poder al president Enrique Olaya Herrera va obtenir el 99% dels vots, contra els 3.400 vots de Timoté i Sánchez. L'aclaparadora victòria de López es va donar perquè a més d'aglutinar a altres comunistes dins de la seva causa, no va tenir contendent en els comicis, ja que els conservadors es van negar a presentar una candidatura, al·legant falta de garanties per al partit.
Elegit López, els comunistes es van adherir al seu govern, i Timoté va tornar a la feina de casa agràries.

## Referències

* 1 2 Voz, Semanario. «Historia del PCC, 90 años: La lucha por la unidad popular» (en castellà), 13-07-2020. Arxivat de l'original el 2021-03-01. [Consulta: 25 febrer 2021].
* 1 2 3 «http://www.elnuevodia.com.co/nuevodia/especiales/facetas/447489-eutiquio-timote-el-indigena-pijao-candidato-la-presidencia-y-que-nadie» (en castellà). [Consulta: 25 febrer 2021].
* ↑ «COLOMBIA Y EL MUNDO, 1934» (en castellà), 06-10-2016. [Consulta: 25 febrer 2021].
* ↑ «Colombia: Elecciones Presidenciales 1826-1990». [Consulta: 25 febrer 2021].
* ↑ «Elecciones presidenciales de Colombia de 1934» (en castellà). [Consulta: 25 febrer 2021].
# Bolxoi Tsarín

Bolxoi Tsarín (en rus: Большой Царын) és un poble (un possiólok) de Calmúquia, a Rússia, segons el cens del 2010 tenia 4.786 habitants. És la seu administrativa del districte municipal d'Oktiabrski.

## Referències

* ↑ «История Калмыкии». Arxivat de l'original el 2015-10-09.
* ↑ «Официальный сайт Администрации Октябрьского районного муниципального образования Республики Калмыкия». Arxivat de l'original el 2014-10-08. [Consulta: 15 agost 2022].
* ↑ «Архивированная копия». Arxivat de l'original el 2015-07-15. [Consulta: 2 abril 2013].
# Cryptotis eckerlini

Cryptotis eckerlini és una espècie d'eulipotifle de la família de les musaranyes. És endèmica del Cerro Cucurucho, a l'est de la Sierra Madre de Guatemala, on viu a altituds d'aproximadament 2.640 msnm. Té una llargada de cap a gropa de 75 ± 2 mm i la cua d'un 38% de la llargada de cap a gropa. El seu hàbitat natural són les selves nebuloses. Fou anomenada en honor del naturalista estatunidenc Ralph P. Eckerlin. Com que fou descoberta fa poc, encara no se n'ha avaluat l'estat de conservació.

## Referències

* ↑ Woodman, N. «Three New Species of Small-eared Shrews, Genus Cryptotis, from El Salvador, Guatemala, and Honduras (Mammalia: Eulipotyphla: Soricidae)» (en anglès). Special Publications, Museum of Texas Tech University, 72, 2019. ISSN: 0149-1768.
# Altınordu Futbol Kulübü

Altınordu Futbol Kulübü (Club de futbol Altınordu en turc) o Altınordu FK és un club esportiu establert a Esmirna (Turquia) el 1923, el mateix any de la fundació de la República Turca. Entre el 1927 i 1945 ha estat sis vegades campió de la Lliga d'Esmirna de futbol. Actualment juga a la Segona Divisió turca. Altınordu també organitza, amb la col·laboració de l'Ajuntament Metropolitana d'Esmirna, el torneig internacional anual U12 İzmir Cup, des del 2015, on han participat clubs com a Manchester City, l'Athletic de Bilbao, la Roma i altres.
En el passat, Altnordu també va tenir equip de bàsquet, arribant a ser el primer campió de la Lliga turca de bàsquet la temporada de 1966-67.

## Referències

* ↑ «"Şampiyonlar Ligi" değil, "İzmir Cup"» (en turc), 01-03-2016. [Consulta: 22 desembre 2021].
* ↑ «Turkish Basketball Super League History, 1966-67 Season» (en turc), 02-05-2013. [Consulta: 22 desembre 2021].

## Enllaços externs

* Altınordu FK
# Javier Baraja Vegas

Javier Baraja Vegas, (nascut el 24 d'agost de 1980 a Valladolid), és un exfutbolista castellanolleonès. El seu germà gran Rubén va jugar moltes temporades al València CF. Posteriorment, ha fet d'entrenador de futbol.
Com a jugador, va jugar principalment al Reial Valladolid, amb el qual va participar en 229 partits competitius i va jugar sis temporades de La Liga amb el club (deu en total).

## Referències

* ↑ «Baraja se va con la "conciencia tranquila" y la "cabeza alta"» (en castellà). Marca, 26-05-2014. [Consulta: 4 juny 2014].
# Abarema abbottii

Abarema abbottii és una espècie de llegum de la família Fabaceae. Es troba només a la República Dominicana i es limita als boscos de fulla ampla en sòls calcàris.

## Taxonomia

Abarema abbottii va ser descrita per (Rose i Leonard) Barneby i J.W.Grimes i publicat en Memoirs of The New York Botanical Garden 74(1): 105. 1996.

## Sinonimia

* Jupunba abbottii (Rose & Leonard) Britton & Rose
* Pithecellobium abbottii Rose & Leonard

## Referències

* ↑ Abarema abbottii en ILDIS
* ↑ Abarema abbottii, en Tropicos.org. Missouri Botanical Garden (anglès)
* ↑ Abarema abbottii en The Plant List

## Bibliografia

* Barneby, R.C. & Grimes, J.W. (1996) Mem. N.Y. Bot. Gard. 74 (1) Silk Tree, Guanacaste, Monkey's Earring
# Riera de l'Estany

La Riera de l'Estany és una riera dels termes municipals de l'Estany i de Santa Maria d'Oló, a la comarca del Moianès. El seu recorregut pel terme olonenc és dins del poble rural de Sant Feliuet de Terrassola.

## Terme municipal de l'Estany

Es forma a tocar de l'extrem nord-est del poble per la unió del Rec de les Nogueres, que ve de l'antic estany de l'Estany, i el torrentet que baixa de la Crossa, al nord del Molí del Grau. Des d'aquest lloc davalla cap al nord, travessa la Sauleda, deixant a l'esquerra el Polígon industrial de l'Estany i a la dreta el Tancat dels Frares.
Continua cap al nord, deixant a ponent els paratges de Camp Roqueta i les Fonts, en un tram on troba a l'esquerra la Font de la Sala i a la dreta la Font de Sant Antoni, i de seguida arriba al lloc on, a llevant de la riera, hi ha el Molí del Castell, i tot seguit travessa per sota la carretera C-59 pel Pont del Molí, on hi ha la Font del Molí. Tot seguit arriba al termenal amb Santa Maria d'Oló, de manera que abandona el terme de l'Estany.

## Terme municipal de Santa Maria d'Oló

Entra en aquest terme deixant a ponent els Camps Magres, i es va decantant cap al nord-oest. Aviat troba a la dreta la masia del Pla, al lloc on es dreça, dalt i al sud-oest, la del Castell. A prop i al nord-oest del Pla la Riera de l'Estany es transforma en la Riera del Molí.

## Enllaços externs

* La Riera de l'Estany i el seu entorn a l'Institut Cartogràfic de Catalunya
# Falomir

«Falomir» té aquests significats:

## Biografies

* Joaquim Saura i Falomir, mestre i escriptor barceloní.
* Vicenç Reig i Falomir, futbolista i dirigent esportiu català.
* María Laura Corradini Falomir (Chenoa), cantant.
# Bolxoi Príklon

Bolxoi Príklon (en rus: Большой Приклон) és un poble de l'óblast de Vladímir, a Rússia, segons el cens del 2010 tenia 405 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Cryptotis colombiana

Cryptotis colombiana és una espècie de mamífer de la família de les musaranyes (Soricidae) endèmic de Colòmbia, on se'l coneix de la Serralada Oriental al departament d'Antioquia, a elevacions d'entre 1.750 i 2.800 m. Viu en boscos de l'estatge montà i àrees cultivades. S'assembla a C. brachyonyx.

## Referències

* 1 2 Woodman, N. (2008) Cryptotis colombiana A: UICN 2009. Llista Vermella d'Espècies Amenaçades de la UICN. Versió 2009.1. www.iucnredlist.org Consultat el 31-08-2009.
* ↑ Hutterer, Rainer. Mammal Species of the World: A Taxonomic and Geographic Reference (3a ed.). Johns Hopkins University Press, 2005, p. 220–311. ISBN 978-0-8018-8221-0 [Consulta: 31 agost 2009]. «Soricomorpha»
# La Soleiada

La Soleiada és una casa de Riudoms (Baix Camp) declarada Bé Cultural d'Interès Local.

## Descripció

És una casa senyorial situada abans als afores, a l'alçada de l'ermita de Sant Antoni, i l'altra banda de la carretera de les Borges, a l'hort de Xavier tocant al seu pinar. El nom li ve de l'indret, molt assolellat. Actualment es troba envoltada per una urbanització, que li treu singularitat. És una casa d'estil colonial de dues plantes, amb moltes finestres i miradors, i una porxada sostinguda per tres columnes de pedra artificial que dona accés al jardí. A un extrem de l'edifici s'encimbella una torre, amb l'àtic ple de finestres, dues per un costat, amb vidres de colors, teulada a dues vessants, rajoles blaves i vermelles, que li donen un aspecte característic. Al mur principal de la torre hi ha un excel·lent mosaic de Sant Antoni i un rellotge de sol.

## Història

El xalet, o residència, fou construït per un indià que va retornar al poble. En els darrers anys ha estat alterat el seu entorn i ha estat posada a la venda. L'eixample del poble en aquesta direcció ha creat una mena d'urbanització que afecta el seu entorn per la banda del poble. Durant un temps s'havia pensat a destinar aquesta mansió com a museu municipal, per a salvar-la de l'enderrocament.

## Referències

* 1 2 «La Soleiada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].

## Enllaços externs

* «La Soleiada». Mapa de recursos culturals. Diputació de Tarragona.
# Videojoc de joc de paraules

El videojoc de joc de paraules és l'adaptació informàtica dels jocs de paraules tradicionals, usualment en format on-line per poder competir amb altres jugadors a través de la xarxa. Es distingeixen diverses variants:
* joc de formar paraules a partir de lletres donades (varia el nombre, la disposició i les normes per unir-les), com per exemple Boggle, Chicktionary o Literati (versió de l'Scrabble)
* jocs basats en els passatemps, com sopes de lletres o mots encreuats
* jocs basats a endevinar una paraula, sigui a partir de definicions i pistes (com el Tabú), a partir de categories, lletres (com el Penjat) o altres (Lingo)
# Joan Baptista Desbach i Martorell

Joan Baptista Desbach i Martorell (Pollença, 6 d'abril de 1617 — La Seu d'Urgell, 26 d'agost de 1688) va ser un religiós mallorquí, va ser bisbe d'Urgell i copríncep d'Andorra.
Va néixer a vila de Pollença el dia 6 d'abril de 1617, fill de Carles Desbach i Francesca Martorell, ambdós d'il·lustre llinatge. Va estudiar dret civil i canònic a Palma. Després va esdevenir canonge degà de la catedral de Mallorca, en l'exercici d'aquest càrrec va ser inquisidor fiscal del regne de Mallorca entre 1675 i 1682. Aquest any va ser nomenat bisbe d'Urgell el 16 de febrer de 1682, sent ordenat el 4 d'octubre per l'arquebisbe de Tarragona Josep Sanxis i Ferrandis, esdevenint així mateix copríncep d'Andorra. Va reunir un sínode diocesà per reforma l'església urgellenca i millorar els seus costums. Va escriure diverses cartes pastorals, una d'elles el 1683 des de Guissona dirigida al clergat i poble del bisbat; una altra va anar dirigida als rectors de les parròquies en relació a un text de Sant Pau a Timoteu d'Efes. Va morir a la Seu d'Urgell el 26 d'agost de 1688. Va llegar els béns que posseïa a Mallorca, que eren nombrosos, als pobres de l'illa i va nomenar-ne administrador al capítol catedralici mallorquí, que els va vendre el 1795.

## Referències

* 1 2 Dameto, Mut i Alemany, 1841, p. 88.
* 1 2 Bover de Rosselló, 1842, p. 86-87.
* 1 2 Furió, 1838, p. 58.
* ↑ Cheney, David M. «Fitxa de Joan Desbach» (en anglès). catholic-hierarchy.org. [Consulta: 5 novembre 2015].

## Bibliografia

* Bover de Rosselló, Joaquim Maria. Memoria biografica de los mallorquines que se han distinguido en la antigua y moderna literatura (en castellà). Palma: Imprenta nacional á cargo de Don Juan Guasp y Pascual, 1842.
* Dameto, Joan; Mut, Vicenç; Alemany, Jeroni. Correccions i notes de Miquel Moragues i Joaquim M. Bover. Historia general del reino de Mallorca (en castellà). 2a edició. Palma: Imprenta nacional á cargo de Don Juan Guasp y Pascual, 1841.
* Furió, Antoni. Carta histórico-crítica sobre el lugar donde estuvo situada la antigua Pollentia (en castellà). Palma: Imprenta nacional regentada por D. Juan Guasp y Pascual, 1838.
# Séquia d'Auir

La Séquia d'Auir és una séquia de l'horta de Gandia (Safor), construïda al segle xii després de la conquesta catalana. Aquesta séquia discorre de forma paral·lela a la costa mediterrània, entre els rius Xeraco i el de Sant Nicolau. Els termes municipals que es veuen benificiats del reg de les aigües de la séquia són Xeraco, Xeresa i Gandia.

## Referències

* ↑ Mallol, M. Teresa Ferrer i; Històrico-Arqueològica, Secció. Jaume I : commemoració del VIII centenari del naixement de Jaume I: Volum: 2 : L'economia rural. L'articulació urbana. Les institucions eclesiàstiques. L'expansió territorial. El comerç. Institut d'Estudis Catalans, 2013-02-21. ISBN 9788499651583.
«Séquia d'Auir». Gran Enciclopèdia Catalana. Barcelona: Grup Enciclopèdia Catalana.
# Rui Sousa

Rui Miguel Sousa Barbosa, conegut com a Rui Sousa, (Barroselas, Viana do Castelo, 17 de juliol de 1976) és un ciclista portuguès, professional del 1998 al 2017. Del seu palmarès destaca el Campionat nacional en ruta de 2010.

## Palmarès

* 1998
** Vencedor d'una etapa al Gran Premi Abimota
* 2001
** Vencedor d'una etapa al Trofeu Joaquim Agostinho
* 2002
** Vencedor d'una etapa al Gran Premi Internacional de ciclisme MR Cortez-Mitsubishi
* 2008
** Vencedor d'una etapa a la Volta a Portugal
* 2010
** Campió de Portugal en ruta
* 2012
** Vencedor d'una etapa a la Volta a Portugal
* 2013
** Vencedor d'una etapa a la Volta a Portugal
* 2014
** Vencedor d'una etapa a la Volta a Portugal
* 2017
** Vencedor d'una etapa a la Volta a Portugal

### Resultats a la Volta a Espanya

* 2002. 16è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Boiron

Boiron (Euronext: BOI) és un fabricant de productes homeopàtics, amb seu a França i amb presència operativa en 59 països d'arreu del món. És el major fabricant de productes homeopàtics del món. El 2004 tenia una plantilla de 2.779 treballadors i va tenir una facturació de 313 milions d'euros. Actualment, és membre de l'índex borsari CAC Small 90.
El juny de 2005, l'empresa va adquirir Dolisos Laboratories, aleshores el segon major fabricant mundial de preparats homeopàtics.
Els productes de Boiron inclouen monopreparats (preparats hahnemanians) i polipreparats (que Boiron anomena "medicaments privatius").
S'han presentat diverses demandes col·lectives en nom dels consumidors que asseguren que els productes homeopàtics de Boiron (incloent per exemple el Coldcalm per nens i l'Oscillococcinum) són inútils i que la propaganda que Boiron fa d'aquests productes és enganyosa.

## Referències

* ↑ «Gina Delrosa vs Boiron, Inc.». Arxivat de l'original el 2013-10-19. [Consulta: 11 febrer 2014].
* ↑ Homeopathic Drugmaker Can't Nix Class Action
* ↑ Children's Coldcalm Class Action Lawsuit
* ↑ Boiron Oscillococcinum Class Action Lawsuit

## Vegeu també

* Homeopatia
* Oscillococcinum

## Enllaços externs

* Boiron - Lloc web oficial
# Corral Nou (Olivella)

El Corral Nou és una masia d'Olivella inclosa a l'Inventari del Patrimoni Arquitectònic de Catalunya.

## Descripció

És una masia amb un cos central, originari i dos laterals. El cos central té coberta a dues vessants. Un dels laterals té coberta plana i l'altra coberta a un vessant. Consta de planta baixa i pis. Les obertures són de forma rectangular, exceptuant la porta d'entrada que és formada per un arc de mig punt. És interessant a la part posterior de la casa, el corral format per dues arcades de mig punt en mig de les quals, i més elevada, es troba una finestra amb llinda de fusta.

## Història

Aquest mas pertanyia a les Piques i era coneguda com "la casa petita" o el Corral Nou. L'any 1875 fou comprada per Pere Domènech i Grau, el mateix que comprà la Plana Novella i les Piques. L'any 1898, quan els projectes colonitzadors d'en Domènech no varen donar el resultat esperat, hom portà l'heretat a l'encant públic. L'any 1898 havia passat, per deutes, junt a les Piques, als editors barcelonins Montaner i Simón. Ha estat recentment rehabilitada per convertir-se en casa de turisme rural.

## Referències

* 1 2 «Corral Nou». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Lautinhac

Lautinhac (topònim occità; el nom francès oficial és Lautignac) és un municipi francès, situat a la regió d'Occitània, departament de l'Alta Garona.

## Referències

* ↑ Toponímia occitana